Metsaistutustalgute ettevalmistused on graafikus. Kõik kokkulepped lepitud, vajalikud ostud tehtud ja tööd  lõpusirgel. Täna sai metsas üks väike sillake uue katte ja homseks antakse talukoha tähisele uus välimus. Hästi rahulikult ja ladusalt on asjad edenenud. Kõik, kellelt abi olen palunud, on aidanud. Generaator voolu saamiseks ja hästi pikk pikendusjuhe tuuakse talgupäeva hommikul kohale, värsked leivad ja pirukad valmivad eelmiseks õhtuks. Autogi sai suverehvid alla.